stanford-oval/wikipedia huggingface dataset:
มนัส บุญจำนงค์
ประวัติ > เอเชียนเกมส์ 2006

หลังจากมนัสได้เหรียญทองโอลิมปิกเกมส์ ก็ประสบปัญหาครอบครัวและติดการพนัน ทำให้เขาเริ่มมีปัญหาเรื่องระเบียบวินัย ไม่เข้าซ้อมชกมวยบ่อยครั้ง ก่อนจะกลับตัวได้และลงแข่งขันเอเชียนเกมส์ 2006 ที่กรุงโดฮา ประเทศกาตาร์ เมื่อเดือนธันวาคม พ.ศ. 2549 โดยเอาชนะชิน เมียง ฮุน จากเกาหลีใต้ 22-11 หมัด ในรอบชิงชนะเลิศ ซึ่งก่อนหน้านี้ทางสมาคมมวยสากลสมัครเล่นได้ส่งมนัสเดินทางไปเก็บตัวที่ประเทศคิวบาเพียงคนเดียวนานถึง 3 เดือน กับโค้ช ฮวน ฟอนตาเนียล ซึ่งก็ทำให้มนัสได้เป็นนักมวยสากลสมัครเล่นไทยเพียงคนเดียวที่ได้เหรียญทองในการแข่งขันครั้งนี้
ประวัติ > โอลิมปิก 2008

มนัสกลับมาแข่งขันโอลิมปิกเป็นครั้งที่สอง ในรุ่นเดิม โดยเส้นทางการชกเป็นดังนี้
รอบ 16 คนสุดท้าย (14 สิงหาคม พ.ศ. 2551) : ชนะ มาซาซึกุ คาวาชิ ( ญี่ปุ่น) 8-1
รอบ 8 คนสุดท้าย (17 สิงหาคม พ.ศ. 2551) : ชนะ เซริค ซาพิเยฟ ( คาซัคสถาน) 7-5
รอบรองชนะเลิศ (22 สิงหาคม พ.ศ. 2551) : ชนะ โรเนียล อิกเลเซียส โซโตลองโก ( คิวบา) 10-5
รอบชิงชนะเลิศ (23 สิงหาคม พ.ศ. 2551) : แพ้ เฟลิกซ์ ดิแอซ ( สาธารณรัฐโดมินิกัน) 4-12
โดยถือมนัสเป็นนักกีฬาไทยคนแรก ที่สามารถคว้าเหรียญจากการแข่งขันโอลิมปิกสองสมัยติดต่อกัน
ประวัติ > ซีเกมส์ 2011

ในการแข่งขันกีฬาซีเกมส์ 2011 ที่เมืองปาเล็มบัง ประเทศอินโดนีเซีย มนัสได้เลื่อนขึ้นไปชกในรุ่นมิดเดิลเวท หรือ 75 กิโลกรัม แต่มนัสเป็นฝ่ายแพ้นักมวยมาเลเซีย มูฮาหมัด ฟาร์ข่าน ไป 9-10 หมัด ในรอบรองชนะเลิศ
ประวัติ > โอลิมปิก 2012

ในช่วงเดือนมีนาคม พ.ศ. 2555 มนัสมีความพยายามฟิตซ้อมเพื่อที่จะกลับมาติมทีมชาติเพื่อไปแข่งขันกีฬาโอลิมปิกอีกครั้ง ในกลางปีเดียวกัน โดยสามารถเอาชนะ ปิติพงษ์ สำเภาล่อน นักมวยรุ่นน้องไปได้ ด้วยการสนับสนุนจากสมรักษ์ คำสิงห์ แต่แล้วก็ได้มีปัญหาเรื่องการฟิตซ้อมกับทางสมาคมมวยสากลสมัครเล่นแห่งประเทศไทย และในท้ายที่สุดก็ได้ตัดสินใจแขวนนวมไปในที่สุด
ผลงาน

เหรียญทองแดงเวิลด์คัพ
เหรียญทองคิงส์คัพ 2003 ประเทศไทย
เหรียญทองซีเกมส์ ประเทศเวียดนาม
เหรียญเงินไชนาโอเพน ประเทศจีน
เหรียญทองคิงส์คัพ 2004 ประเทศไทย
เหรียญทองโอลิมปิก 2004 ประเทศกรีซ
เหรียญทองเอเชียนเกมส์ 2006 ประเทศกาตาร์
เหรียญทองซีเกมส์ 2007 ประเทศไทย
เหรียญเงินโอลิมปิก 2008 ประเทศจีน
มวยสากลอาชีพ

มนัส ได้ชกมวยสากลอาชีพครั้งแรกเมื่ออายุได้ 35 ปี ในวันที่ 27 มิถุนายน พ.ศ. 2558 ในสังกัดเกียรติกรีรินทร์โปรโมชัน ของ เอกรัตน์ ไชยโชติช่วง โดยชกครั้งแรกที่อินดอร์สเตเดียมหัวหมาก ด้วยการเอาชนะคะแนน  ฮาเหม็ด จาลารันเต นักมวยชาวอินโดนีเซีย ในกำหนดการชก 4 ยก ร่วมรายการเดียวกับที่อำนาจ รื่นเริง ป้องกันตำแหน่งแชมป์โลกกับ จอห์นเรียล คาซิเมโร ซึ่งมนัสได้ขึ้นชกด้วยสภาพร่างกายที่อ้วนท้วน น้ำหนักกว่า 80 กิโลกรัม ในรุ่นมิดเดิลเวท โดยก่อนหน้านั้นมนัสได้ขึ้นชกมวยเป็นครั้งสุดท้ายในแบบมวยไทยเมื่อกว่า 5 ปีก่อน และในครั้งนี้ได้ลดน้ำหนักกว่า 15 กิโลกรัมเพียงระยะเวลาแค่เดือนเดียว โดยหลังจากนั้น ในวันที่ 27 กันยายน พ.ศ. 2558 มนัสขึ้นชกเป็นไฟต์ที่สอง โดยเริ่มใช้ชื่อว่า "มนัส บุญจำนงค์ ศักดิ์กรีรินทร์" โดยพบกับ มาร์โก ทูฮูมูรี นักมวยชาวอินโดนิเซีย ร่วมรายการ ไมค์ พ.ธวัชชัย ชิงแชมป์แพนแปซิฟิค IBF รุ่นซูเปอรฺ์แบนตั้มเวทที่ว่าง ผลปรากฏว่ามนัสชนะคะแนน 4 ยกไปได้ ที่ห้างสรรพสินค้าเซ็นทรัลพลาซา เวสต์เกต อำเภอบางใหญ่ จังหวัดนนทบุรี
หลังจากชกชนะทูฮูมูรี มนัสตั้งเป้าว่าจะทำน้ำหนักให้ลดลงเหลือ 70 กิโลกรัม และทางเกียรติกรีรินทร์โปรโมชั่นก็วางแผนให้มนัสชกเดือนละครั้ง โดยจะให้ชกกำหนด 6 ยก, 8 ยก, 10 ยก และ 12 ยก ตามลำดับ
ในการชกมวยสากลอาชีพครั้งที่ 6 กับ ไรอัน ฟอร์ด นักมวยชาวแคนาดา ซึ่งเป็นอดีตแชมป์การต่อสู้แบบผสมผสาน (MMA) ที่อำเภอแม่ริม จังหวัดเชียงใหม่ ร่วมรายการเดียวกับฟ้าลั่นจูเนียร์ ศักดิ์กรีรินทร์ ชิงแชมป์สหพันธ์มวยนานาชาติ แพนแปซิฟิกที่ว่าง กับ เลสเตอร์ อาบูตัน นักมวยชาวฟิลิปปินส์ มนัสเป็นฝ่ายแพ้ทีเคโอไปในต้นยกที่ 5 หลังจากถูกหมัดขวาของฟอร์ดเข้าอย่างจังที่เบ้าตาซ้าย ในยกที่ 4  ทำให้เจ็บไม่สามารถชกต่อได้  ทำให้มนัสแพ้ครั้งแรกในการชกมวยสากลอาชีพ
ชีวิตส่วนตัว

มนัสเคยมีภรรยาคือ นางพจนีย์ บุญจำนงค์ (เกตุสวัสดิ์) และมีบุตรด้วยกัน 3 คน ภายหลังจากได้เหรียญทองโอลิมปิก 2004 มนัสได้มีปัญหากับภรรยา และแยกทางกันเมื่อเดือนสิงหาคม พ.ศ. 2549 หลังจากแยกทางกับนางพจนีย์แล้ว ในวันที่ 24 สิงหาคม พ.ศ. 2551 นางพจนีย์ก็ได้ให้กำเนิดบุตรชายเพิ่มอีก 1 คน ซึ่งมนัส ยอมรับกับผู้สื่อข่าวว่า บุตรที่เกิดมาภายหลังนี้เป็นบุตรที่เกิดจากตนเช่นกัน จากการที่มักมีปัญหาเรื่องผู้หญิงและครอบครัวแบบนี้ซึ่งส่งผลกระทบถึงการชกมวย จึงทำให้สื่อมวลชนให้ฉายามนัสว่า "เพลย์บอยกลับใจ"  ในวันที่ 25 พฤศจิกายน พ.ศ. 2551 ทางกระทรวงการท่องเที่ยวและกีฬาได้มีการอนุมัติให้มนัสเข้าบรรจุเป็นข้าราชการตำรวจเนื่องจากสร้างชื่อเสียงให้แก่ประเทศชาติ โดยจะให้ได้รับยศตามวุฒิการศึกษา
ปัจจุบัน มนัสได้คบหากับพิชยาภา พูนิสสัน (ชื่อเล่น: ปัด) หญิงชาวอำเภอบ้านหมี่ จังหวัดลพบุรี ทั้งคู่ร่วมกันทำธุรกิจด้วยกันด้วยการจำหน่ายขนมประเภทซีเรียลผ่านทางเฟซบุกและตามงานจัดเลี้ยงต่าง ๆ นอกจากนี้แล้วมนัสยังมีธุรกิจเดินรถโดยสารวิ่งระหว่างจังหวัดราชบุรี-กรุงเทพมหานคร จำนวน 2 คัน และโต๊ะสนุกเกอร์อีกด้วย โดยให้น้องชายและพ่อเป็นผู้ดูแล อีกทั้งยังได้รับเงินจำนวนกว่า 100,000 บาทต่อเดือน จากทั้งการกีฬาแห่งประเทศไทย (กกท.), คณะกรรมการโอลิมปิกแห่งประเทศไทย ในพระบรมราชูปถัมภ์ และบริษัท โอสถสภา จำกัด ในฐานะที่เคยสร้างชื่อเสียงให้กับประเทศมาก่อน จนกระทั่งอายุ 60 ปี
การเมือง

ในการเลือกตั้งวันที่ 3 กรกฎาคม พ.ศ. 2554 มนัสได้เข้าสมัครเป็นสมาชิกพรรคชาติไทยพัฒนา พร้อมกับเพื่อนนักมวยอีก 3 คือ เขาทราย แกแล็คซี่, สมรักษ์ คำสิงห์ และเจริญทอง เกียรติบ้านช่อง โดยมนัสได้รับการจัดรายชื่อในบัญชีรายชื่อ ลำดับที่ 18 แต่ไม่ได้รับการเลือกตั้ง
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
มุขลึงค์

เอกมุขลึงค์ (มุขลึงค์ที่มีสลักหนึ่งพักตร์) สมัยคุปตะ ที่ภูมรมนเทียร
จตุรมุขลึงค์ (มุขลึงค์ที่มีสลักสี่พักตร์)
ในประติมานวิทยาฮินดู มุขลึงค์ (แปลตรงตัวว่า ลึงค์ที่มีใบหน้า, mukhaliṅga) เป็นรูปเคารพลึงค์รูปแบบหนึ่งที่ปรากฏใบหน้ามนุษย์ (คือเทพเจ้า) บนลึงค์ อาจมีหน้าเดียวหรือหลายใบหน้าก็ได้ โดยลึงค์นั้นถือเป็นรูปเคารพแบบไม่แสดงรูป (aniconic) ของพระศิวะ การสร้างมุขลึงค์มีทั้งการสลักลงไปในลึงค์และนำมาครอบลึงค์เดิม
โดยทั่วไปมักพบจำนวนใบหน้าบนมุขลึงค์เท่ากับ 1 หน้า (เอกมุขลึงค์), 4 หน้า (จตุรมุขลึงค์) หรือ 5 หน้า (ปัญจมุขลึงค์) โดยทั่วไป จตุรมุขลึงค์นั้นไม่ได้นับรวมใบหน้าที่ 5 บนยอดสุดของลึงค์ ลักษณะของจุตรมุกขลึงค์และปัญจมุขลึงค์นั้นมักหมายถึงพระศิวะ 5 ปาง หรืออาจะหมายถึงธาตุทั้ง 5 และ ทิศหลักทั้ง 5 ด้วย
วอลเตอร์ เทวิส

วอลเตอร์ เทวิส (Walter Tevis) นักเขียนนิยายวิทยาศาสตร์ชาวสหรัฐ เกิดเมื่อ 28 กุมภาพันธ์ ค.ศ. 1928 ที่ซานฟรานซิสโก เสียชีวิตเมื่อ 9 สิงหาคม ค.ศ. 1984 ด้วยโรคมะเร็งปอด ผลงานของเทวิส ที่มีแปลเป็นภาษาไทย คือเรื่อง The Man Who Fell to Earth แปลเป็นไทยในชื่อ บุรุษผู้มาจากต่างดาว
ประเทศไทยใน พ.ศ. 2561

เหตุการณ์ที่เกิดขึ้นใน พ.ศ. 2561 (ค.ศ. 2018) ในประเทศไทย
ปฏิบัติการค้นหาและกู้ภัยถ้ำหลวง พ.ศ. 2561
รถไฟฟ้าบีทีเอส แบบใหม่รุ่นซีอาร์อาร์ซี พ.ศ. 2561
ผู้นำ

พระมหากษัตริย์: พระบาทสมเด็จพระวชิรเกล้าเจ้าอยู่หัว (สมเด็จพระเจ้าอยู่หัวมหาวชิราลงกรณ บดินทรเทพยวรางกูร พระราชอิสริยยศในขณะนั้น)
นายกรัฐมนตรี: ประยุทธ์ จันทร์โอชา (รัฐประหาร)
คณะผู้ยึดอำนาจปกครอง: คณะรักษาความสงบแห่งชาติ
หัวหน้าคณะรักษาความสงบแห่งชาติ ประยุทธ์ จันทร์โอชา
รัฐสภา: สภานิติบัญญัติแห่งชาติ
ประธานสภานิติบัญญัติแห่งชาติ: พรเพชร วิชิตชลชัย (แต่งตั้ง)
ประธานศาลฎีกา: ชีพ จุลมนต์
เหตุการณ์ > มกราคม

6 มกราคม – เรือบรรทุกสินค้าชื่อ ไฮเดอราบัต ชนเข้ากับเรือประมงโชคชูชัย มีผู้เสียชีวิต 4 ราย ที่ อำเภอสัตหีบ จังหวัด ชลบุรีนับเป็นเหตุเรือชนกันจนส่งผลให้มีผู้เสียชีวิตในรอบ 25 ปี
21 มกราคม – กรุงเทพมหานครมีค่าฝุ่นละอองขนาดเล็กไม่เกิน 10 ไมครอนเกินมาตรฐาน
เหตุการณ์ > กุมภาพันธ์

28 กุมภาพันธ์ – การบินไทยบินเที่ยวบินจาก เตหะราน เที่ยวสุดท้าย ก่อนยกเลิกเส้นทางบิน
เหตุการณ์ > มีนาคม

3 มีนาคม – รถไฟฟ้าบีทีเอส รับมอบรถแบบใหม่ เป็น รถไฟฟ้าบีทีเอส รุ่นซีอาร์อาร์ซี ที่ ท่าเรือแหลมฉบัง จังหวัดชลบุรีโดยมีการเปลี่ยนแปลงการแสดงป้ายสถานีเป็นแบบ จอภาพผลึกเหลว เป็นภาษาไทยและภาษาอังกฤษ
21 มีนาคม – เกิดเหตุรถทัวร์ปรับอากาศสองชั้นทะเบียน 30-0161 กาฬสินธุ์ เสียหลักพลิกคว่ำ ที่ ตำบลอุดมทรัพย์ อำเภอวังน้ำเขียว จังหวัดนครราชสีมา  โดยรถทัวร์คันดังกล่าว ข้ามแท่งแบริเออร์ พุ่งชนต้นไม้ริมทางจนชั้นสองของรถหลุดทั้งชั้น มีผู้เสียชีวิต 19 ราย
30 มีนาคม – ที่ ทางหลวงแผ่นดินหมายเลข 105 อำเภอเมืองตาก จังหวัดตาก เกิดอุบัติเหตุรถทัวร์ไฟไหม้ มีผู้เสียชีวิต 21 ราย
เหตุการณ์ > เมษายน

14 เมษายน – สำนักงานพัฒนาธุรกรรมทางอิเล็กทรอนิกส์ (องค์การมหาชน) รายงานว่า ข้อมูลผู้ใช้บริการทรูมูฟ เอชรั่วไหล เป็นไฟล์สแกนสำเนาบัตรประชาชน ใบขับขี่และหนังสือเดินทางประมาณ 46,000 ไฟล์
เหตุการณ์ > พฤษภาคม

3 พฤษภาคม – การบินไทย ยกเลิกบินเมือง ราวัลปินดี โดยเปลี่ยนไปลงที่ อิสลามาบาด
เหตุการณ์ > มิถุนายน

18 มิถุนายน – กรมราชทัณฑ์ ประหารชีวิต นายธีรศักดิ์ หลงจิ โดยเป็นการประหารชีวิตในประเทศไทยในรอบ 9 ปีด้วยการฉีดยาให้ตาย
เหตุการณ์ > กรกฎาคม

2 กรกฎาคม – ทีมกู้ภัยพบทีมนักฟุตบอลเด็กและผู้ฝึกสอน รวม 13 ชีวิตภายในถ้ำหลวง วนอุทยานถ้ำหลวง-ขุนน้ำนางนอน หลังจากรับแจ้งว่าได้สูญหายตั้งแต่วันที่ 23 มิถุนายน
5 กรกฎาคม – เรือโดยสารนักท่องเที่ยว "ฟีนิกซ์" และ "เซเรนาต้า" ล่มใกล้เกาะเฮ จังหวัดภูเก็ต เป็นเหตุให้ผู้โดยสารเรือฟีนิกซ์เสียชีวิต 47 คน
เหตุการณ์ > กันยายน

2 กันยายน – การบินไทย บินเที่ยวบิน ท่าอากาศยานสุวรรณภูมิ ไปกลับ ท่าอากาศยานสมุย เป็นเที่ยวสุดท้าย และ ปลด เครื่องบินแบบ โบอิง 737- 400 ออกจากฝูงบินใน เวลา 18. 20 น. ของวันดังกล่าว
เหตุการณ์ > ตุลาคม

21 ตุลาคม – ที่อำเภอคลองขลุง เกิดอุบัติเหตุรถชนต้นไม้ มีผู้เสียชีวิต 11 ราย
เหตุการณ์ > พฤศจิกายน

29 พฤศจิกายน – องค์การยูเนสโกประกาศขึ้นทะเบียนโขนเป็นมรดกทางวัฒนธรรมที่จับต้องไม่ได้รายการแรกของประเทศไทย
ผู้เสียชีวิต > มกราคม

4 มกราคม – สเสฏฐสิฏฐ สิทธิมนต์ อดีตสมาชิกสภาผู้แทนราษฎร (เกิด พ.ศ. 2490)
6 มกราคม – ไกรสร ตันติพงศ์ อดีตรัฐมนตรี (เกิด พ.ศ. 2473)
21 มกราคม
อดุล วิเชียรเจริญ (เกิด พ.ศ. 2469) อดีตประธานคณะกรรมการแห่งชาติว่าด้วยอนุสัญญาคุ้มครองมรดกโลก
นริศ เชี่ยวน้อย (ชาติชาย เชี่ยวน้อย) นักมวยสากล (เกิด พ.ศ. 2485)
สุพล เมนาคม (ต้อม ขายหัวเราะ) นักเขียนการ์ตูน (เกิด พ.ศ. 2502)
31 มกราคม – เรืองอุไร กุศลาสัย ศิลปินแห่งชาติ (เกิด พ.ศ. 2463)
ผู้เสียชีวิต > กุมภาพันธ์

4 กุมภาพันธ์ – ชัยชาญ หาญนาวี ทหารผ่านศึก (เกิด พ.ศ. 2474)
11 กุมภาพันธ์
หาญ ลีนานนท์ อดีตรัฐมนตรี (เกิด พ.ศ. 2467)
วิจิตร สุพินิจ ผู้ว่าการธนาคารแห่งประเทศไทยคนที่ 13 (เกิด พ.ศ. 2484)
15 กุมภาพันธ์
พระเปลี่ยน ปญฺญาปทีโป พระเกจิ (เกิด พ.ศ. 2476)
วัลลภ สุปริยศิลป์ อดีตสมาชิกสภาผู้แทนราษฎร (เกิด พ.ศ. 2483)
17 กุมภาพันธ์
ระพี สาคริก รัฐมนตรีช่วยว่าการกระทรวงเกษตรและสหกรณ์คนที่ 36 (เกิด พ.ศ. 2465)
ชาญชัย ชัยรุ่งเรือง รัฐมนตรีว่าการกระทรวงอุตสาหกรรมคนที่ 46 (เกิด พ.ศ. 2495)
25 กุมภาพันธ์ – สล้าง บุนนาค ตำรวจ (เกิด พ.ศ. 2480)
ผู้เสียชีวิต > มีนาคม

1 มีนาคม – มติ ตั้งพานิช สถาปนิก (เกิด พ.ศ. 2484)
2 มีนาคม – สนิท กุลเจริญ อดีตสมาชิกสภาผู้แทนราษฎร (เกิด พ.ศ. 2486)
21 มีนาคม – อโนเชาว์ ยอดบุตร นักแสดง (เกิด พ.ศ. 2501)
ผู้เสียชีวิต > เมษายน

7 เมษายน – ณิชชาภัทร เตชะเดชากรภัทร์ (ณัฐนิชา เชิดชูบุพการี) นักแสดง (เกิด พ.ศ. 2540)
16 เมษายน – พระมหาคณานัมธรรมปัญญาธิวัตร (เจริญ กิ๊นเจี๊ยว) เจ้าคณะใหญ่คณะสงฆ์อนัมนิกายแห่งประเทศไทยรูปที่ 11 (พ.ศ. 2471)
ผู้เสียชีวิต > พฤษภาคม

1 พฤษภาคม – เชอร์รี่ เศวตนันทน์ (สวลี ผกาพันธุ์) ศิลปินแห่งชาติ (เกิด พ.ศ. 2474)
7 พฤษภาคม – ประเวศ ลิมปรังษี ศิลปินแห่งชาติ (เกิด พ.ศ. 2473)
14 พฤษภาคม – พิมพา จันทร์ประสงค์ รัฐมนตรีประจำสำนักนายกรัฐมนตรีคนที่ 64 (เกิด พ.ศ. 2496)
15 พฤษภาคม – ธำรง กัญญามาลย์ (ดอกดิน กัญญามาลย์) ศิลปินแห่งชาติ (เกิด พ.ศ. 2467)
17 พฤษภาคม – เฉลิมยศ แสนวิเศษ อดีตสมาชิกสภาผู้แทนราษฎร (เกิด พ.ศ. 2472)
ผู้เสียชีวิต > มิถุนายน

18 มิถุนายน – ธีรศักดิ์ หลงจิ อาชญากร (เกิด พ.ศ. 2535)
20 มิถุนายน – วสิษฐ เดชกุญชร รัฐมนตรีช่วยว่าการกระทรวงมหาดไทยคนที่ 62 (เกิด พ.ศ. 2472)
24 มิถุนายน – ชาตรี โสภณพนิช นักธุรกิจ (เกิด พ.ศ. 2477)
28 มิถุนายน – พระครูพิศาลวิริยคุณ (สิงห์โต ติสฺโส) อดีตเจ้าอาวาสวัดบึงทองหลาง (เกิด พ.ศ. 2469)
ผู้เสียชีวิต > กรกฎาคม

1 กรกฎาคม – คณิน บุญสุวรรณ อดีตสมาชิกสภาผู้แทนราษฎร (เกิด พ.ศ. 2489)
6 กรกฎาคม – สมาน กุนัน อดีตทหารเรือ (เกิด พ.ศ. 2523) (ดูเพิ่ม)
7 กรกฎาคม – พระเทพสิทธินายก (ชื่น ปญฺญาธโร) เจ้าคณะจังหวัดเชียงราย (เกิด พ.ศ. 2489)
12 กรกฎาคม – พระอธิการบุญมี ปริปุณฺโณ เจ้าอาวาสวัดป่าศิลาพร (เกิด พ.ศ. 2469)
20 กรกฎาคม
แสง จันทร์งาม ศาสตราจารย์ (เกิด พ.ศ. 2470)
กรี สังข์บัวแก้ว (สลักจิตร เทียนหิรัญ) นักมวยไทย (เกิด พ.ศ. 2499)
ผู้เสียชีวิต > สิงหาคม

3 สิงหาคม – สุชน ชามพูนท อดีตรัฐมนตรี (เกิด พ.ศ. 2480)
6 สิงหาคม – ณัฐ อินทรปาณ รัฐมนตรีช่วยว่าการกระทรวงการท่องเที่ยวและกีฬาคนที่ 1 (เกิด พ.ศ. 2481)
12 สิงหาคม – แท้ ประกาศวุฒิสาร ศิลปินแห่งชาติ (เกิด พ.ศ. 2461)
18 สิงหาคม – เกษม ประไพศรี (ศิริมงคล ลูกศิริพัฒน์) นักมวยไทย (เกิด พ.ศ. 2489)
28 สิงหาคม – สันติธร หุตาคม (โจ๋ย บางจาก) ผู้ผลิตสารคดีทางโทรทัศน์ (เกิด พ.ศ. 2491)
ผู้เสียชีวิต > กันยายน

4 กันยายน – สุชาย ศรีสุรพล อดีตสมาชิกสภาผู้แทนราษฎร (เกิด พ.ศ. 2501)
5 กันยายน – แมนรัตน์ ศรีกรานนท์ ศิลปินแห่งชาติ (เกิด พ.ศ. 2471)
11 กันยายน – วรุฒ วรธรรม นักแสดง (เกิด พ.ศ. 2512)
14 กันยายน –  ชัยอนันต์ สมุทวณิช ตุลาการ (เกิด พ.ศ. 2487)
15 กันยายน - มงคล อุทก นักดนตรีเพื่อชีวิต (เกิด พ.ศ. 2494)
30 กันยายน – โสภณ รัตนากร ประธานศาลฎีกาคนที่ 26 (เกิด พ.ศ. 2474)
ผู้เสียชีวิต > ตุลาคม

2 ตุลาคม – หม่อมเจ้ากฤษณาพักตรพิมล ศุขสวัสดิ พระอนุวงศ์ (ประสูติ พ.ศ. 2460)
7 ตุลาคม – พระเทพญาณมงคล (เสริมชัย ชยมงฺคโล) พระราชาคณะ (เกิด พ.ศ. 2472)
8 ตุลาคม – วิชัย มาลีนนท์ นักธุรกิจ (เกิด พ.ศ. 2462)
9 ตุลาคม – หม่อมเจ้าเมรี สวัสดิวัตน์ พระอนุวงศ์ (ประสูติ พ.ศ. 2475)
27 ตุลาคม
วิชัย ศรีวัฒนประภา นักธุรกิจ (เกิด พ.ศ. 2501) (ดูเพิ่ม)
นุสรา สุขหน้าไม้ นักแสดง (เกิด พ.ศ. 2528) (ดูเพิ่ม)
28 ตุลาคม
หม่อมราชวงศ์กิติวัฒนา ปกมนตรี อดีตสมาชิกสภาผู้แทนราษฎร (เกิด พ.ศ. 2476)
ประเสริฐ ชิตพงศ์ อดีตสมาชิกวุฒิสภา (เกิด พ.ศ. 2491)
ผู้เสียชีวิต > พฤศจิกายน

3 พฤศจิกายน – พระลี กุสลธโร พระเกจิ (เกิด พ.ศ. 2465)
8 พฤศจิกายน – ไสว พัฒโน รองประธานสภาผู้แทนราษฎรคนที่สองคนที่ 13 (เกิด พ.ศ. 2477)
10 พฤศจิกายน – สมเด็จพระมหาวีรวงศ์ (มานิต ถาวโร) สมเด็จพระราชาคณะ (เกิด พ.ศ. 2460)
16 พฤศจิกายน – หม่อมราชวงศ์อคิน รพีพัฒน์ นักวิชาการ (เกิด พ.ศ. 2476)
17 พฤศจิกายน – อาจินต์ ปัญจพรรค์ ศิลปินแห่งชาติ (เกิด พ.ศ. 2470)
ผู้เสียชีวิต > ธันวาคม

4 ธันวาคม  – พิศาล อัครเศรณี นักแสดง (เกิด พ.ศ. 2488)
12 ธันวาคม  – สุรชัย ด่านวัฒนานุสรณ์ นักการเมือง (เกิด พ.ศ. 2485)
22 ธันวาคม  – ไพโรจน์ รัตตกุล อดีตที่ปรึกษานายกรัฐมนตรี (เกิด พ.ศ. 2476)
24 ธันวาคม
อุดม ทรงแสง (พ่อดม ชวนชื่น) นักแสดงตลก (เกิด พ.ศ. 2478)
อินสอน บัวเขียว อดีตสมาชิกสภาผู้แทนราษฎร (เกิด พ.ศ. 2492)
ดูเพิ่ม

บุคคลที่เสียชีวิตในปี พ.ศ. 2561
ลีโอ วับโวโก

| ลีโอ วับโวโก |
| --- | --- |
เกิด: 3 มิถุนายน พ.ศ. 2492
| สถิติเหรียญโอลิมปิก> มวยสากลสมัครเล่น |
| --- | --- | --- |
|  | มิวนิก 2515 | ฟลายเวท |
|  | เม็กซิโก 2511 | ฟลายเวท |
ลีโอ วับโวโก (Leo Rwabwogo) นักมวยสากลสมัครเล่นชาวยูกันดา เกิดเมื่อ 3 มิถุนายน พ.ศ. 2492 ที่โตโรโร ยูกันดาตะวันออก เสียชีวิตเมื่อ 15 มกราคม พ.ศ. 2552 ที่รูโกโง ยูกันดาตะวันตก รวมอายุได้ 60 ปี
วาโวโกติดทีมชาติอูกันดาเข้าแข่งขันในกีฬาโอลิมปิก พ.ศ. 2511 ที่ เม็กซิโก และ พ.ศ. 2515 ที่ เยอรมันตะวันตก ในรุ่นฟลายเวท โดยใน พ.ศ. 2511 รอบแรก ชนะซอ ซังยอง จากเกาหลีใต้ เมื่อ 14 ตุลาคม รอบสอง ชนะ ดาเวย์ วาสเกวซ จากสหรัฐ เมื่อ 17 ตุลาคม รอบ 8 คนสุดท้าย ชนะ ติโบร์ บอดอรี จากฮังการี เมื่อ 21 ตุลาคม ส่วนในรอบรองชนะเลิศ แพ้ อาร์เทอร์ โอเลช จากโปแลนด์ เมื่อ 24 ตุลาคม ได้เหรียญทองแดง
ส่วนในกีฬาโอลิมปิก พ.ศ. 2515 รอบแรกชนะจอร์จ อากูญา จากอุรุกวัย เมื่อ 27 สิงหาคม รอบสอง ชนะ เมาริซ โอซูลิแวน จาก สหราชอาณาจักร เมื่อ 30 สิงหาคม รอบสาม ชนะ ชวลิต อ่อนฉิม จากไทย เมื่อ 5 กันยายน รอบ 8 คนสุดท้าย ชนะ เนล แมกลอกิน จากไอร์แลนด์ เมื่อ 6 กันยายน รอบรองชนะเลิศ ชนะ ดักกลาส โรดริเกวซ จากคิวบา เมื่อ 8 กันยายน และในรอบชิงชนะเลิศ แพ้ เกออร์กี โกสตาดินอฟ จากบัลแกเรีย เมื่อ 10 กันยายน ได้เหรียญเงิน
วอลเดน

| วอลเดน   |
| --- | --- |
หน้าปกต้นฉบับของเรื่องวอลเดน วาดโดยโซเฟีย น้องสาวของทอโร
ผู้ประพันธ์: เฮนรี เดวิด ทอโร
ชื่อเรื่องต้นฉบับ: 'Walden; or, Life in the Woods'
ผู้แปล: สุริยฉัตร ชัยมงคล
ประเทศ: สหรัฐอเมริกา
ภาษา: อังกฤษ
ประเภท: อัตชีวประวัติ
สำนักพิมพ์: Ticknor and Fields: Boston (สหรัฐ) โครงการจัดพิมพ์คบไฟ (ไทย)
วันที่พิมพ์: ค.ศ. 1854
หน้า: 432 หน้า (ไทย)
ISBN: 9789747798647
วอลเดน (Walden) หนังสือที่รู้จักกันมากเล่มหนึ่ง เขียนโดย เฮนรี เดวิด ทอโร ชาวอเมริกัน วอลเดนได้รับการตีพิมพ์ในปี ค.ศ. 1854 พูดถึงการกลับไปใช้ชีวิตอย่างเรียบง่ายแนบชิดกับธรรมชาติ กลับไปหาคุณค่าดั้งเดิมของหยาดเหงื่อและการใช้แรงงาน เป็นบันทึกเรื่องราวและรายละเอียดการใช้ชีวิตของทอโรในช่วงเวลาที่เขาอาศัยอยู่ที่กระท่อมที่สร้างขึ้นด้วยตัวเองบริเวณชายป่าชานเมืองริมสระน้ำวอลเดน ซึ่งเป็นที่ดินของ ราล์ฟ วอลโด เอเมอร์สัน กวีผู้มีชื่อเสียง เพื่อนของทอโร ในเมืองคองคอร์ด รัฐแมสซาชูเซตส์ ทอโรไม่ได้มีจุดประสงค์ในการใช้ชีวิตอย่างสันโดษ เขาได้ต้อนรับผู้มาเยือนและออกไปเยี่ยมผู้อื่น และอยู่ไม่ไกลจากบ้านของครอบครัว สิ่งที่เขาหวังคือการทำความเข้าใจชีวิตอย่างเป็นรูปธรรม การใช้ชีวิตอย่างเรียบง่ายและไม่ฟุ่มเฟือยก็เป็นสิ่งที่เขาต้องการด้วยเช่นกัน
วอลเดน 7

วอลเดน 7
วอลเดน 7 (อักษรโรมัน: Walden 7) เป็นอาคารอะพาร์ตเมนต์แห่งหนึ่ง ผลงานออกแบบของบริษัทริการ์ดูบูฟิลย์ตาเยร์เดอาร์กิเตกตูรา ตั้งอยู่ในเมืองซันฌุสต์ดัซแบร์น ใกล้กับบาร์เซโลนา ประเทศสเปน สร้างเสร็จในปี 1975 โดยได้รับแรงบันดาลใจมาจากนวนิยายเรื่อง วอลเดนทู ของ บี. เอฟ. สกินเนอร์ ซึ่งเล่าเรื่องของชุมชนยูโทเปียและอ้างอิงนวนิยายเรื่อง วอลเดน ของเฮนรี เดวิด ทอโร อีกทอดหนึ่ง วอลเดน 7 เป็นที่รู้จักดีจากการใช้มอดูล (module) เพื่อสร้างห้องอะพาร์ตเมนต์และพื้นที่สาธารณะของชุมชนมากมาย
โครงการเดิมทีประกอบด้วยห้องพักอาศัยจำนวน 446 หน่วย ด้วยงบประมาณที่ต่ำกว่างบประมาณมาตรฐานสำหรับการอุดหนุนที่อยู่อาศัยผู้มีรายได้น้อยในเวลานั้น เดิมทีมีแผนจะสร้างบล็อกคล้ายกันนี้รวม 5 บล็อก อาคารประกอบด้วย 18 หอที่แยกกันที่ฐาน จากนั้นจึงมีส่วนโค้งที่เชื่อมเข้ากับหอที่อยู่ใกล้กัน ซึ่งมีผู้บรรยายไว้ว่าเป็น "เขาวงกตแนวตั้ง ที่มีลานภายใน 7 ลานเชื่อมต่อกันอยู่"
มิสเตอร์บ้านนา

| มิสเตอร์บ้านนา |
| --- | --- |
สร้างโดย: บริษัท บีอีซี-เทโร เอ็นเตอร์เทนเม้นท์ จำกัด (มหาชน) บริษัท จันทร์ 25 จำกัด
บทประพันธ์: อาณาจินต์
บทละครโทรทัศน์: ศุขสนาน / หิรัญญา / สุธิสา วงษ์อยู่
กำกับโดย: ชัชวาล ศาสวัตกลูน
นักแสดง: กันต์ดนย์ อะคาซาน เกวลิน ศรีวรรณา
จำนวนตอน: 30 ตอน
การผลิต
ผู้จัดละคร: สุรางค์ เปรมปรีดิ์
ควบคุมงานสร้าง: นิพนธ์ โพธิ์ไพจิตร
ความยาวตอน: 1 ชั่วโมง
ออกอากาศ
สถานีโทรทัศน์: สถานีวิทยุโทรทัศน์ไทยทีวีสีช่อง 3
ออกอากาศ: 6 มีนาคม พ.ศ. 2556 – 16 เมษายน พ.ศ. 2556
มิสเตอร์บ้านนา เป็นละครโทรทัศน์ไทย แนวโรแมนติก-คอมเมดี-เพลงลูกทุ่ง เริ่มออกอากาศตอนแรกวันที่ 6 มินาคม พ.ศ. 2556–16 เมษายน พ.ศ. 2556 เวลา 17.45 - 18.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท บีอีซี-เทโร เอ็นเตอร์เทนเม้นท์ จำกัด (มหาชน) และ บริษัท จันทร์ 25 จำกัด บทประพันธ์โดย อาณาจินต์ บทโทรทัศน์โดย ศุขสนาน / หิรัญญา / สุธิสา วงษ์อยู่ กำกับการแสดงโดย ชัชวาล ศาสวัตกลูน
รายชื่อนักแสดง > นักแสดงหลัก

กันต์ดนย์ อะคาซาน   รับบท   จิมมี่
เกวลิน ศรีวรรณา   รับบท   แคท
แจ๊ส ชวนชื่น   รับบท
สุนารี ราชสีมา   รับบท   วันดี
ภุชิสสะ ศุภธนพัฒน์   รับบท   โรจน์
พัสกร พลบูรณ์   รับบท   ทีน่า
อริยดา พริ้งสกุล    รับบท   อรวรรณ
ไพโรจน์ สังวริบุตร   รับบท   กำนันเจตน์
วิทยา เจตะภัย (ถนอม สามโทน)   รับบท    ครูกิจจา
ปรินทร์ วิกรานต์   รับบท   มานพ
กรองทอง รัชตะวรรณ   รับบท   รัศมี
ค่อม ชวนชื่น   รับบท
ปีเตอร์ ธูนสตระ   รับบท   เจฟ
อาชิรญาณ์ แก้วกัญญา   รับบท   ลิตา
พาเมล่า เบาว์เด้น   รับบท   รพีพร
จิ้ม ชวนชื่น   รับบท   ชาญชัย
จอย ชวนชื่น   รับบท   เจ้กิม
วิชัย จงประสิทธิ์พร   รับบท   ประพันธ์
เจเน็ต เขียว   รับบท   เจ้จ๋อน
หยอง ลูกหยี   รับบท   หลวงลุง
หนุงหนิง สิงหราช   รับบท
มาตารัตน์ ขาวปลั่ง  รับบท
เบญจา สิงขรวัฒน์   รับบท
รอน สมูเรนเบิร์ก   รับบท   บ็อบ
ด.ญ. จิรดา โมแรน   รับบท หนูดี (ลูกของวันดี)
รายชื่อนักแสดง > นักแสดงรับเชิญ

เวนย์ ฟอลโคเนอร์   รับบท   ไกรฤกษ์
ปิยะดา ตุรงคกุล   รับบท   ซินดี้
ด.ญ.ปุญญาภา แสงหิรัญ รับบท แคท (ตอนเด็ก)
ด.ญ.ปนิสรา ราอินทร์ รับบท รัศมี (ตอนเด็ก)
ด.ช.ณัฐพัชร์ นิมจิรวัฒน์ รับบท จิมมี่ (ตอนเด็ก)
เพลงประกอบละคร

เพลง มิสเตอร์บ้านนา - ขับร้องโดย กันต์ดนย์ อะคาซาน
เพลง สู้เพื่อแม่ - ขับร้องโดย สุนารี ราชสีมา
เพลง รักคนละสไตล์ - ขับร้องโดย กันต์ดนย์ อะคาซาน , เกวลิน ศรีวรรณา
แหล่งข้อมูลอื่น

มิสเตอร์บ้านนา ที่สยามโซน
| ไทยทีวีสีช่อง 3: ละครวันจันทร์ - ศุกร์ 17> 45 - 18.45 น. |
| --- | --- | --- |
| ก่อนหน้า | มิสเตอร์บ้านนา | ถัดไป |
| เงาะแท้แซ่ฮีโร่ | มิสเตอร์บ้านนา | ยัยบุญกับหมอทึ่ม |
มูลนิธิดอตเน็ต

| --- | --- |

ก่อตั้ง: 31 มีนาคม พ.ศ. 2557
ผู้ก่อตั้ง: Microsoft
Tax ID no. : 47-2119192
สถานะตามกฎหมาย: 501(c)(6) organization
สํานักงานใหญ่: Redmond, Washington, U.S.
Executive Director: Tom Pappas
เว็บไซต์: dotnetfoundation.org 
มูลนิธิดอตเน็ตเป็นองค์กรที่จัดตั้งขึ้นเมื่อวันที่ 31 มีนาคม พ.ศ. 2557 โดย Microsoft เพื่อปรับปรุงการพัฒนา ซอฟต์แวร์โอเพ่นซอร์ส และการทำงานร่วมกันเกี่ยวกับเฟรมเวิร์ก ดอตเน็ต เปิดตัวในการประชุม Build 2014 ประจำปีที่จัดโดย Microsoft  มูลนิธินี้ไม่เชื่อเรื่องสิทธิ์การใช้งาน และโปรเจ็กต์ที่เข้าร่วมมูลนิธิมีอิสระที่จะเลือก สิทธิ์ใช้งานโอเพนซอร์ส ใดก็ได้ ตามที่กำหนดโดย Open Source Initiative (OSI)  มูลนิธิใช้ GitHub เพื่อโฮสต์โครงการโอเพ่นซอร์สที่มีอยู่
ผู้ใดก็ตามที่มีส่วนร่วมกับโครงการของมูลนิธิดอทเน็ต สามารถสมัครเป็นสมาชิกของมูลนิธิได้ สมาชิกสามารถลงคะแนนเสียงในการเลือกตั้งคณะกรรมการ และจะรักษาความแข็งแรงขององค์กร
มูลนิธิเริ่มต้นด้วยโครงการ 24 โครงการภายใต้การดูแลของพวกเขา รวมไปถึง .NET Compiler Platform ("Roslyn") และ ASP โครงการโอเพ่นซอร์สในตระกูล NET ทั้งโอเพ่นซอร์สโดย Microsoft Open Technologies, Inc. (มส. โอเพ่นเทค).  Xamarin มีส่วนร่วมในโครงการหกโครงการ รวมถึงไลบรารีอีเมลแบบโอเพ่นซอร์ส MimeKit และ MailKit  ข้อมูลเมื่อ พฤษภาคม 2020 เป็นสจ๊วตของโครงการที่ใช้งานอยู่ 556 โครงการ  รวมถึง : NET, Entity Framework (EF), Managed Extensibility Framework (MEF), MSBuild, NuGet, Orchard CMS และ WorldWide Telescope หลายโครงการเหล่านี้อยู่ในแกลเลอรีโครงการ Outercurve Foundation
ข้อมูลเมื่อ มิถุนายน 2022, board of directors ของมูลนิธิประกอบไปด้วย Bill Wagner, Javier Lozano, Rich Lander, Frank Odoom, Mattias Karlsson, Rob Prouse and Shawn Wildermuth.
มิสเตอร์ที

| มิสเตอร์ที |
| --- | --- |

เกิด: Laurence Tureaud  (1952-05-21) 21 พฤษภาคม ค.ศ. 1952 (72 ปี) Chicago, Illinois, U.S.
อาชีพ: Actor, wrestler, bodyguard, television personality
ปีปฏิบัติงาน: 1980–present
นักมวยปล้ำอาชีพ
ชื่อบนสังเวียน: Mr. T
ส่วนสูง: 5 ฟุต 10 นิ้ว (178 เซนติเมตร)
น้ำหนัก: 236 ปอนด์ (107 กิโลกรัม)
เปิดตัว: March 24, 1985
รีไทร์: December 27, 1994
 
ลายมือชื่อ

มิสเตอร์ที (Mr. T) เกิดวันที่ 21 พฤษภาคม ค.ศ. 1952 มีชื่อจริงว่า Laurence Tureaud เป็นนักแสดงชาวอเมริกัน มีชื่อเสียงจากการแสดงบทนักมวยชื่อ Clubber Lang ในภาพยนตร์เรื่อง ร็อกกี้ 3 ของ ซิลเวสเตอร์ สตอลโลน และได้แสดงภาพยนตร์ซีรีส์ The A-Team ที่ประสบความสำเร็จระหว่างปี 1983-1987 มีการแต่งกายที่เป็นเอกลักษณ์ คือตัดผมทรง โมฮ็อก และสวมสร้อยคอทองคำ หลายๆ เส้น มิสเตอร์ที ร่วมเล่นมวยปล้ำอาชีพในศึก เรสเซิลเมเนีย ของ WWE ในปี 1985 โดยปล้ำประเภทแทคทีมคู่กับ ฮัลค์ โฮแกน และยังแสดงรับเชิญอีกหลายครั้ง ในปี 2014 WWE ได้บรรจุชื่อ มิสเตอร์ที เข้าสู่ หอเกียรติยศดับเบิลยูดับเบิลยูอี
ผลงานอื่นๆ > ภาพยนตร์

| Year | Title | Role | Notes |
| --- | --- | --- | --- |
| 1982 | Penitentiary II | Himself |  |
| 1982 | Rocky III | Clubber Lang |  |
| 1983 | D.C. Cab | Samson |  |
| 1984 | Be Somebody... or Be Somebody's Fool! | Himself | Video |
| 1985 | WrestleMania | Himself | Video |
| 1986 | WrestleMania 2 | Himself | Video |
| 1993 | Freaked | The Bearded Lady |  |
| 1993 | The Terrible Thunderlizards | Mr. T-Rex |  |
| 1994 | Magic of the Golden Bear: Goldy III | Freedom |  |
| 1996 | Spy Hard | Helicopter Pilot |  |
| 1999 | Inspector Gadget | Himself |  |
| 2001 | Not Another Teen Movie | The Wise Janitor |  |
| 2001 | Judgment | J. T. Quincy |  |
| 2009 | Cloudy with a Chance of Meatballs | Earl Devereaux | Voice role |